钦定古今图书集成/明伦汇编/氏族典/第287卷 > 黄应甲
## 钦定古今图书集成/明伦汇编/氏族典/第287卷 > 黄应甲

按《安庆府志》：“应甲，字汝第，怀宁人。少习韬略，善骑，为
百夫长。嘉靖乙卯夏，倭突芜关，应甲以一旅御之，威
名顿著。壬戌，中武会试第四名，屡迁越西都事。制火
器，造战舰，皆出心裁，为世所师，战功甚多。其最著者，
平广西峒贼韦金抱、广东峒贼鲍时秀。奇谋秘计，出
人意表。后进大都督、骠骑将军，世袭指挥佥事。力求”
归，逍遥两湖之间，号“两湖道人。”子宫声嗣以平刘汝
国功，晋指挥同知。